Държавен вестник, бр. 17, 2013 г., стр. 19

БРОЙ  17	
Д Ъ Р Ж А В Е Н  В Е С Т Н И К 	
СТР.  19  
5. „интернет терминал“ е устройство за 
включване в интернет, като настолен компютър, 
преносим компютър, работна станция, таблет, 
айфон, смартфон и други; терминалът може да 
бъде от визуален, аудио или тактилен вид;
6. „парола“ е индивидуален 10-знаков код, 
съдържащ букви, цифри и специални символи, 
който се използва за достъп и идентификация 
при гласуване по интернет;
7. „политически субекти“ са регистрираните за 
участие в изборите партии, коалиции от партии, 
инициативни комитети и кандидати, за които 
избирателят може да подаде своя глас;
8. „равно избирателно право“ при електрон­
ното гласуване е равноправният достъп до сис­
темата за електронно гласуване на желаещите 
да гласуват по този начин избиратели, а не 
непременно на всички избиратели. 
§ 114. (1) При произвеждане на частични 
избори за кметове на общини, когато общината 
е с население до 30 000 избиратели, се създава 
преброителна комисия, която да извърши пре­
брояването на гласовете. 
(2) Централната избирателна комисия назна­
чава преброителната комисия по предложение на 
областния управител, направено не по-късно от 
30 дни преди изборния ден, след консултации и 
по предложение на парламентарно представените 
партии и коалиции от партии и на партиите и 
коалициите от партии, които имат членове на 
Европейския парламент, но не са парламентарно 
представени. Преброителната комисия се на­
значава не по-късно от 25 дни преди изборния 
ден при условията и по реда на чл. 30 и 31. 
Броят на членовете на преброителната комисия 
е равен на броя на членовете на общинската 
избирателна комисия. Разпоредбите на кодекса 
относно общинските избирателни комисии се 
прилагат и за преброителната комисия.
(3) Централната избирателна комисия:
1. упражнява методическо ръководство и 
контрол върху дейността на преброителната 
комисия и приема решения, свързани с прила­
гането на този параграф;
2. определя реда за преброяване на гласовете 
и за организиране на работата на преброител­
ната комисия, както и утвърждава образците 
на документите на преброителната комисия не 
по-късно от 20 дни преди изборния ден; при 
преброяването на гласовете могат да присъстват 
лицата по чл. 210; 
3. предоставя на участниците в изборите на 
технически носител резултата от гласуването за 
кмет на общината и го публикува в интернет; 
публикува резултата от протокола на преброител­
ната комисия в специален бюлетин, съдържащ 
и технически носител, не по-късно от 40 дни 
след изборния ден;
4. предава в Националния архивен фонд един 
екземпляр от протокола на преброителната 
комисия.
(4) Общинската избирателна комисия:
1. снабдява преброителната комисия с форму­
ляри на протокола за резултатите от гласуването; 
фабричните номера на протокола се вписват в 
протокол за предаването и приемането; ако има 
разлика във фабричните номера на отделните 
листи на протокола, това обстоятелство се описва;
2. предава на Централната избирателна ко­
мисия протокола на преброителната комисия.
(5) Преди изборния ден секционната избира­
телна комисия получава от общинската админи­
страция и от общинската избирателна комисия 
изборните книжа и материали по чл. 187, ал. 1, 
т. 1, 2, 4, 5, 6, 6а, 6б, 6в, 6г, 7, 11, 12, 13, 14а и 
15, както и:
1. формуляри на протокола за протичане на 
изборния ден; фабричните номера на прото­
кола се вписват в протокола за предаването и 
приемането на изборните книжа и материали; 
ако има разлика във фабричните номера на 
отделните листи на протокола, това обстоятел­
ство се описва;
2. формуляри на извлечения и чернови на 
протокола за протичане на изборния ден;
3. пломби за еднократна употреба.
(6) При откриване на изборния ден предсе­
дателят на секционната избирателна комисия 
проверява наличието на книжата и материалите 
по ал. 5, изправността на избирателната урна 
и дали тя е празна. След проверката урната се 
затваря с пломби за еднократна употреба и се 
запечатва с хартиени ленти, подпечатани и под­
писани от членовете на комисията. При включ­
ване на втора избирателна урна тя се затваря и 
запечатва с пломби за еднократна употреба и 
с хартиени ленти, подпечатани и подписани от 
членовете на комисията, и гласуването продъл­
жава. Това обстоятелство се вписва в протокола 
за протичане на изборния ден.
(7) В протокола на секционната избирателна 
комисия се вписват данните по чл. 213. 
(8) Пломбираните избирателни урни, както 
и екземплярите от протокола за протичане на 
изборния ден за общинската и Централната из­
бирателна комисия се предават от председателя 
или заместник-председателя, секретаря и член на 
секционната избирателна комисия, предложени 
от различни партии и коалиции от партии, на 
преброителната комисия. Протоколът на сек­
ционната избирателна комисия се предава в 
общинската избирателна комисия неразпластен. 
При транспортиране до преброителната комисия 
избирателните урни се охраняват от служители 
на Министерството на вътрешните работи.
(9) При приемане на протокола за протичане 
на изборния ден и на избирателните урни от сек­
ционната избирателна комисия преброителната 
комисия сверява фабричния номер на протокола 
с номера на протокола, вписан в протокола за 
предаването и приемането на изборните книжа 
и материали, както и проверява целостта на 
пломбите, печатите и подписите, поставени на 
избирателните урни.